  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 28-тӥ толсуре «Мы вместе» огъяросси акци улсын люкам кузьымъёсты Удмуртиысь ожгарчиослы келязы. Элькунын улӥсьёсын ваем ческыт кузьымъёсты, шуныт дӥсез, нылпиосын но бадӟымъёсын гожтэм Выль арлы сӥзёнъёсты 126 коробкае тыризы. Со сярысь Удмуртиысь тӧролэн но кивалтэтлэн пресс-службазы ивортӥз. « Удмуртиы улӥсьёслы тау шуэм потэ – Выль ар акци тросэзлы тунсыко луиз. Посылкаосты вузкаронъя центръёсын бичазы, мае ке интыысь администрациосы но Ижкарысь ас мылыкъя ужасьёслы юрттонъя центре вайылӥзы. Озьы ик ужрадэ коммерци луисьтэм огазеяськонъёс но предприятиосын ужасьёс пыриськизы. Ожгарчиос гуртысь юрттэтэз мед шӧдозы, Выль ар мылкыдзы мед кылдоз » Максим Файзулин, Удмуртиысь егитъёсын ужанъя агентстволэн кивалтӥсезлэн воштӥсез Тодэ вайытом, выль ар кузьымъёсты люкан акци 23-тӥ толсуре кутскиз. Кузьымъёсты бичан пунктъёс Ижкарын, Можгаын, Воткаын, Глазкарын но Сарапулын усьтӥзы.  Выль ар кузьымъёсты ожгаруж быдэсъясьёслы 31-тӥ толсуре вуттозы шуыса оско.  « Ожгарчиосмы доры дыраз вуон понна умой маршрут малпай. Со пала ветлэме вал ни. Капчи мылкыдын вырӟисько – та выль кузьымъёсты но гуманитарной юрттэтэз туж возьмало, аслам но огъя ужпумъёсты быдэстэме потэ. Семьяе малпанме ӟечен лыдъязы » Юрий Глухов, ИП Шарафиев компаниысь водитель Тегъёс: Удмуртия юрттэт Выльар нимысьтызужрад волонтёръёс  